-
- “Nea Mapaw No a Me Kra Ani Sɔ No” - Yesaia Nkɔmhyɛ II (ip-2)
-
3. “M’akoa” ho nkɔm bɛn na Yehowa nam Yesaia so hyɛ?
3 Yehowa nam Yesaia so hyɛ akoa a n’ankasa bɛpaw no no mmae ho nkɔm: “Hwɛ, m’akoa a mehyɛ no mpamden ni, nea mapaw no a me kra ani sɔ no; mede me honhom magu no so; ɔde atemmu [atɛntrenee,“NW”] befi akɔ amanaman mu. Ɔrenteɛm na ɔremma ne nne so, na ɔremma wɔnte ne nne abɔnten so; demmire a abukaw no, ɔremmu mu, na asaawa a ɛrefi wusiw no, ɔrennum; nokware so na obeyi atemmu adi; n’asɛm ano rennwo, na ɔrempa abaw de bɛkɔ akosi sɛ ɔde atemmu [atɛntrenee, “NW”] besi asase so, na nsuano aman bɛtwɛn ne mmara.”—Yesaia 42:1-4.
-
-
- “Nea Mapaw No a Me Kra Ani Sɔ No” - Yesaia Nkɔmhyɛ II (ip-2)
-
6. Akwan bɛn so na Yesu daa nokware atɛntrenee adi?
6 Nea ɛne no bɔ abira no, Yesu daa atɛntrenee ho adwene a Onyankopɔn kura adi. Yesu nam ne nkyerɛkyerɛ ne n’asetra so daa no adi sɛ nokware atɛntrenee wɔ ayamhyehye ne mmɔborohunu. Wo de susuw ne Bepɔw so Asɛnka a agye din no ho hwɛ. (Mateo, ti 5-7) Sɛnea wɔde atɛntrenee ne trenee yɛ adwuma ho nkyerɛkyerɛmu a ɛfata bɛn ara ni! Sɛ yɛkenkan Nsɛmpa ho kyerɛwtohɔ no a, so ayamhyehye a Yesu daa no adi kyerɛɛ ahiafo ne amanehunufo no nka yɛn koma? (Mateo 20:34; Marko 1:41; 6:34; Luka 7:13) Ɔde n’awerɛkyekyesɛm no kɔɔ nnipa pii a na wɔte sɛ demmire a abukaw, a wɔahyɛ wɔn so aboro wɔn no nkyɛn. Na wɔte sɛ kanea ntamaa a ayɛ wusiwusi a na wɔreyɛ adum koraa. Yesu ammu “demmire a abukaw” no mu, na saa ara na wannum “kanea ntamaa a ayɛ wusiwusi” no nso. Mmom no, ne nsɛm ne ne nneyɛe a ɛda ɔdɔ ne ayamhyehye adi no maa ahobrɛasefo ani gyei.—Mateo 11:28-30.
-
unk twi_Latn unk twi_Latn twi_Latn unk unk twi_Latn unk twi_Latn twi_Latn unk